Dato: 300124

**Handleplan for læringsmiljøet**

|  |
| --- |
| **Fokus- og opmærksomhedspunkter i det pædagogiske tilsyn:**  Udgangspunktet for handleplanen er et pædagogisk tilsyn, der overordnet viser at vi har god kvalitet i det pædagogisk arbejde i Nattergalen.  På baggrund af det uanmeldte tilsyn, Kids rapporten og det anmeldte tilsyn har vi valgt at følgende fokus- og opmærksomhedspunkt i vores handleplan skal være:  **Læringsmiljøet**   * **Det fysiske læringsmiljø** * **Børneperspektiver** |

|  |
| --- |
| **Hvad vil vi øve os i?**  Vi vil sætte fokus på det fysiske læringsmiljø, hvor vi vil skærpe vores opmærksomhed i forhold til vores fysiske omgivelser.  I vores læreplan har vi skrevet følgende om det fysiske læringsmiljø:  *Det er vigtigt, at vi har tydelige læringsmiljøer, hvor børnene nemt kan afkode, hvordan rammerne bruges.*  *Vi har fokus på, at vores fysiske rammer fremstår pæne og velholdte, så man har lyst til at være her og lyst til at passe på tingene*.  I vores tilsyn blev det bemærket at der flere steder trænger til oprydning.  De fysiske omgivelser har en meget stor betydning for børnenes trivsel og udvikling og vi vælger at forfølge dette opmærksomhedspunkt, idet vi ser det som *”lavt hængende frugter.”*  Så konkret vil vi øve os i at ”finpudse” det fysiske læringsmiljø.  Vi vil sætte fokus på børneperspektiver i Nattergalen – børnene input er vigtige. Vi vil blandt andet have fokus på balancen mellem voksenplanlagte aktiviteter og børnenes egne aktiviteter.  I vores læreplan har vi skrevet følgende om børneperspektiver:  *Barnet er født med kommunikative og sociale kompetencer, og bliver til et kompetent menneske i samspil og relationer med andre. Det betyder, at personalet alt efter barnets alder skal høre og forstå deres kommunikation, her under tyde deres intentioner. Legen er bærende i børnenes udvikling, men deres stemme i forhold til aktiviteterne er også vigtige, og derfor skal personalet gøre deres yderste for at se børnenes perspektiv. Børn har behov at blive set, hørt og forstået, men også behov for at blive udfordret således, at der kan ske en udvikling.*  Vi har arbejdet intenst med - og er stadig i proces med at få en stabil grundorganisering i hele huset, hvor stuerne minimerer ”dagligdagsforhandlinger” om hverdagen og derved får forstyrret hinanden og børnene. Vi vil have meningsfulde aktiviteter og vil sikre os, at børnenes perspektiver fremgår mere tydeligt/synligt i huset.  Så konkret vil vi øve os i at sikre flere synlige børneperspektiver.  **I hvilke situationer (rutinerne, aktiviteterne, på legepladsen eller?)**  Vi har hen over julen fået malet flere steder, samt indkøbt reoler, kurve og nye opslagstavler.  Vi sætter ekstra fokus på emnet på personalemøder og teammøder. Vi vil desuden, som anbefalet i vores tilsyn, sætte særligt fokus på det visuelle, der har en central betydning for det sproglige læringsmiljø. Vi har afsat et helt personalemøde hvor vi har sproget i fokus.  Det fysiske læringsmiljø skal opgraderes, sådan at   * Defekte ting kasseres * Vi har et tilpas udvalg at legesager på de enkle stuer * Det er tydeligt hvad man kan lege og hvor * Alle ved hvem har ansvaret for de forskellige områder (også rengøring)   Børneperspektiver skal forankres lokalt, idet der er stor forskel på hvordan vi kan involverer i børnefællesskaberne.  Et fælles tema for hele huset er madplaner. Vi vil, som noget nyt, afholde børnemøder, hvor forskellige børn fra hele huset indgår i dialog med køkkenet om, hvilke retter de kunne tænke sig, at der kommer på menuen. Hermed skaber vi rammer for, at børnene får medindflydelse på, hvad de skal spise, samtidige er vi nysgerrige på børnenes egne oplevelser/perspektiver og deres deltagelsesmuligheder.  **Hvor ofte vil vi øve os?**  Vores fysiske læringsmiljø skal konstant have opmærksomhed, og det skal derfor være et fast punkt på vores dagsorden på vores stue/teammøder, ligesom det bliver drøftet på vores koordineringsmøder.  Børneperspektiver skal indgå i vores dagligdag med og omkring børnene – i stort som småt.  **Hvad kunne forhindre os i at gøre det?**  Hvis vi mister fokus pga. andre opmærksomhedspunkter eller fravær.  **Hvad kan vi gøre, hvis det sker?**  Vi hjælper hinanden med at komme tilbage på sporet og justerer derefter – *vi kan altid gøre lidt.*  **Hvordan ved vi, at vi er på rette vej?**  Når vores hus fremstår pænt, med tydelige læringsmiljøer, hvor børnene nemt kan afkode hvordan rammerne bruges.  Når børnenes aftryk er synlige – f.eks. i madplanerne. |

|  |
| --- |
| **Dato for evaluering (evalueres ca. hver 6. uge)**  **Hvilken udvikling har det medført i personalegruppen?**  **Hvilken udvikling har det medført i børnegruppen?**  **Hvad er næste skridt?** |